laion/Wikipedia-Exotic huggingface dataset:
Kohalik Tühimik

Kohalik Tühimik (inglise keeles Local Void) on suuremahuline kosmiline tühimik Kohaliku Galaktikarühma lähedal. Selle avastasid 1987. aastal ameerika astronoomid Brent Tully ja Rick Fisher. Kohalik Tühimik, peaaegu tühi ruum, koosneb kolmest sektorist, mida eraldavad galaktilised kiud. Kohaliku Tühimiku täpsed mõõtmed pole teada, kuid selle suurus on vähemalt 45 Mpc (150 miljonit valgusaastat), kuid võimalik, et koguni 150–300 Mpc (490–980 miljonit valgusaastat). Kohaliku Tühimiku naabriks on tasandiline Kohaliku Lehe piirkond. Sisuliselt moodustab Kohalik Leht Kohaliku Tühimiku ääristava galaktikatest seina. Kaugus Maalt kuni Kohaliku Tühimiku keskmeni on umbes 23 Mpc (75 miljonit valgusaastat). Kohalik Tühimik sisaldab tõenäoliselt oluliselt vähem galaktikaid, kui pidanuks neid olema kosmoloogilise standardmudeli järelduste kohaselt. Galaktikasüsteem Galaktiline filament
Myślenice

Myślenice on linn Poolas Väike-Poola vojevoodkonnas, Myślenice maakonna ja Myślenice valla halduskeskus. Myślenice asub Krakówi kesklinnast umbes 23 km lõunas. Myślenicet läbib rahvusvaheline maantee E77. Myślenicet on ürikutes esmamainitud 1250. aastatel, Magdeburgi linnaõigused sai 1342. aastal. Esimese Poola jagamise tagajärjel läks Myślenice 1772. aastal Habsburgide Austria keisririigi võimu alla. Aastatel 1975–1998 kuulus Myślenice Krakówi vojevoodkonda. https://bdl.stat.gov.pl/api/v1/data/localities/by-unit/011212009034-0951617?var-id=1639616&format=jsonapi, vaadatud 4.10.2022. Myślenice StayPoland Myślenice Poland Travel Guide
.мкд

.мкд (ladina tähtedega .mkd) on ametlikult kinnitatud Põhja-Makedoonia Interneti tippdomeen (IDN ccTLD) lisaks domeenile .mk. Makedoonia Akadeemilise Uurimistöö Võrgustik (MARnet) teatas novembris 2012 kavatsusest võtta kasutusele kürilliline domeeninimi. Korraldati konkurss ja seejärel hääletus, millel sai valida kuue variandi vahel (.мкд, .мак, .македонија, .рмкд, .рм ja .рмак). Võitja kuulutati välja jaanuaris 2013. Domeen kinnitati ja registreeriti 20. märtsil 2014. Mais 2019 on registreeritud 424 domeeni tippdomeenis .мкд. "Arhiivikoopia". Originaali arhiivikoopia seisuga 12. mai 2020. Vaadatud 18. mail 2019.{{netiviide}}: CS1 hooldus: arhiivikoopia kasutusel pealkirjana (link) Põhja-Makedoonia tippdomeenidest MARneti kodulehel
.бг

.бг (ladina tähtedega .bg) on ametlikult kinnitatud Bulgaaria Interneti tippdomeen (IDN ccTLD) lisaks domeenile .bg. ICANN lükkas kahel korral selle tagasi sarnasuse tõttu tippdomeeniga .br, kuid 2014. aastal kiideti see heaks. Domeen kinnitati ja registreeriti 5. märtsil 2016.
Žukovski

Žukovski on linn Venemaal Moskva oblastis. Linn asub Moskva jõe ääres, 40 km Moskvast edelas. Linn on ümbritsetud Ramenskoje rajoonist, kuid 1959. aastal eraldati rajoonist ja allub otse Moskva oblastile. Moskva–Kaasani raudtee äärde hakkas elamuid ja suvilaid tekkima 19. sajandi lõpul. Enne Esimest maailmasõda kavandati Prozorovskaja (praegu Kratovo) raudteejaama ümbrusse suur aedlinn. Sõda katkestas linnaehituse, säilinud ehitised asuvad praegu Kratovo alevis. Ametlikult loodi asula 1939. aastal Stahhanovo alevina. Linnaõigused ja tänapäeva nime sai 1947. aastal. Linn on saanud nime vene aerodünaamika pioneeri Nikolai Žukovski järgi. Žukovskis asub Gromovi nimeline Lennu-uurimisinstituut ja Aerohüdrodünaamika Keskinstituut. Linnas peetakse lennundusnäitusi MAKS. Žukovskist on pärit mitu tuntud kergejõustiklast (Andrei Jepišin, Juri Borzakovski jt). Q126688840 Žukovski koduleht
Epifanius Salamisest

Epifanius Salamisest (kreeka keeles Ἐπιφάνειος Κύπρου, ladina keeles Epiphanius Salaminis, vene keeles Епифаний Кипрский või Епифаний Саламский; suri 403. aastal) on kristlik vaimulik ja pühak katoliku kirikus ja õigeusu kirikus.
Artemi Panarin

Artemi Sergejevitš Panarin (vene keeles Арте́мий Серге́евич Пана́рин; sündinud 30. oktoobril 1991 Korkinos) on Venemaa jäähokimängija, kes mängib NHL-i klubis New York Rangers ründajana vasakäärel. Ta alustas karjääri Vitjazis, mille põhimeeskonnas debüteeris ta KHL-is hooajal 2008–09. Hooaja 2012–2013 keskel liitus ta Peterburi SKA-ga. 2015. aastal võitis ta Peterburi SKA-ga Gagarina karika. Samal hooajal valiti ta liiga sümboolsesse koosseisu. 2015. aasta aprillis sõlmis ta kaheaastase lepingu NHL-i klubiga Chicago Blackhawks. Oma esimesel hooajal kogus ta NHL-is 77 punkti (30+47), olles sellega kõige edukam uustulnukas. Hooaja lõpus pälvis ta hooaja parimale uustulnukale antavale Calder Memorial Trophy ning valiti uustulnukate sümboolsesse koosseisu (All-Rookie Team). Samuti valiti ta hooaja parimaks Venemaa jäähokimängijaks. Hooajal 2016–17 valiti Panarin Second All-Star Team '​i. 2017. aasta juunis liitus ta Columbus Blue Jacketsiga. Hooajal 2017–18 kogus ta liigas 82 punkti (27+55), mis oli klubi ajaloo rekord. Lisaks oli ta 27 löödud väravaga sel hooajal klubi parim mängija. Järgmisel hooajal saavutas veelgi parema tulemuse, kui kogus põhihooajal 87 punkti (28+59). 2019. aasta juulis sõlmis ta seitsmeaastase lepingu Rangersiga. Hooaeg 2019–20 oli Panarinile NHL-is individuaalselt tema seni edukaim (32+63) ning samal hooajal valiti ta liiga hooaja sümboolsesse koosseisu (NHL First All-Star Team). Venemaa jäähokikoondise koosseisus on Panarin maailmameistrivõistlustelt võitnud hõbemedali ja kaks pronksmedalit. 2017. aasta maailmameistrivõistlustel oli ta 17 punktiga (4+13) turniiri edukaim mängija. Panarin valiti lisaks turniiri parimaks ründajaks ja turniiri sümboolsesse koosseisu. "Rangers Agree to Terms With Free Agent Forward Artemi Panarin". NHL.com. Vaadatud 23.11.2019 Artemi Panarin NHL.com lehel Artemi Panarin hockeydb.com lehel
Matt Duchene

Matthew Duchene (sündinud 16. jaanuaril 1991 Haliburtonis Ontario provintsis) on Kanada jäähokimängija, kes mängib NHL-i klubis Dallas Stars keskründajana. 2009. aastal valis Colorado Avalanche ta NHL-i draft '​is kolmanda valikuna. Enne Avalanche'is NHL-i karjääri alustamist mängis ta kaks hooaega Ontario Hockey League'i klubis Brampton Battalion. Hooajal 2008–09 pälvis ta Bobby Smith Trophy. Avalanche'i meeskonnaga liitus ta hooajal 2009–10. Oma debüüthooajal valiti Duchene liiga uustulnukate sümboolsesse koosseisu (All-Rookie Team). Avalanche'is mängis ta kokku üheksal hooajal. 2017. aasta novembris liitus ta Ottawa Senatorsiga ja 2019. aasta veebruaris Columbus Blue Jacketsiga. 2019. aasta juulis sõlmis ta seitsmeaastase lepingu Nashville Predatorsiga. Lepingu väärtus oli 56 miljonit dollarit. Hooajal 2021/22 tegi Duchene NHL-is seni oma resultatiivseima hooaja, kui lõi 43 väravat ja andis 43 väravasöötu. Järgmine hooaeg kujunes tagasihoidlikumaks, kui ta kogus vaid 56 resultatiivsuspunkti (22+34). Pärast hooaja lõppu otsustas Predators Duchene välja osta ning 2023. aasta juulis sõlmis Duchene üheaastase lepingu Dallas Starsiga. Aastatel 2011 ja 2016 on ta osalenud NHL-i tähtede mängul. Kanada jäähokikoondise tuli Duchene 2014. aastal olümpiavõitjaks. Lisaks on ta kaks korda tulnud maailmameistriks. "Preds Sign Forward Matt Duchene to Seven-Year Contract". NHL.com. 1.7.2019. Vaadatud 22.7.2019 "Stars sign forward Matt Duchene to a one-year contract". Dallas Stars. 1. juuli 2023. Vaadatud 1. juulil 2023. Matt Duchene NHL.com lehel Matt Duchene hockeydb.com lehel
Nick Foligno

Nicholas Foligno (sündinud 31. oktoobril 1987 Buffalos New Yorgi osariigis) on USA jäähokimängija, kes mängib keskründajana või vasaku ääreründajana NHL-i klubis Chicago Blackhawks. 2006. aastal valis Ottawa Senators ta NHL-i draft '​is 28. valikuna. Enne seda oli ta mänginud Ontario Hockey League'i klubis Sudbury Wolves, kuhu jäi ka hooajaks 2006–07. Senatorsi meeskonnas debüteeris ta NHL-is hooajal 2007–08. Pärast viit hooaega Senatorsis liitus Foligno 2012. aasta juulis Columbus Blue Jacketsiga. 2015. aastal sai ta Blue Jacketsi kapteniks. 2017. aastal pälvis ta King Clancy Memorial Trophy ja Mark Messier Leadership Awardi. 2015. aastal osales ta NHL-i tähtede mängul. 2021. aasta aprillis siirdus ta Toronto Maple Leafsi, kuid mängis seal vaid hooaja lõpuni. 2021. aasta juulis sõlmis ta kaheaastase lepingu Boston Bruinsiga. 2023. aasta juunis kaubeldi Foligno koos Taylor Halliga Ian Mitchelli ja Alec Regula vastu Bruinsist Chicago Blackhawksi. USA jäähokikoondise koosseisus on Foligno osalenud kolmedel maailmameistrivõistlustel (2009, 2010 ja 2016). Tema isa Mike Foligno mängis NHL-is 15 hooaega. Tema noorem vend Marcus Foligno mängib samuti NHL-is. "Bruins announce free agent signings and transactions". nhl.com. 28.7.2021. Vaadatud 24.10.2021 "Blackhawks acquire Foligno, Hall from Bruins". Chicago Blackhawks. 26. juuni 2023. Vaadatud 26. juunil 2023. Nick Foligno NHL.com lehel Nick Foligno hockeydb.com lehel
UÕK Hmelnõtskõi piiskopkond

UÕK Hmelnõtskõi piiskopkond (ukraina keeles Хмельницька єпархія ПЦУ) on Ukraina Õigeusu Kiriku piiskopkond Hmelnõtskõi oblastis.
Tuumatriaad

Tuumatriaad on riigi tuumaarsenali struktuurimudel, mis koosneb kolmest harust: maismaalt tulistatavad mandritevahelised ballistilised raketid, allveelaevadelt tulistatavad ballistilised raketid (SLBM) ja tuumarelvi kandvad strateegilised pommitajad. Kolmeharulise struktuuri eesmärk on tuumarelvastust hajutades märkimisväärselt vähendada riski, et riigi tuumaarsenal hävitatakse terviklikult vaenuliku ennetava tuumalöögiga. Selline hajutus tagab vastulöögivõime, mis tähendab vaenuliku poole jaoks vastastikku tagatud hävingut (MAD), suurendades sellega riigi tuumaheidutuse tõsiseltvõetavust. Tuumatriaadi struktuuri kasutavad 2019. aasta seisuga Ameerika Ühendriigid, India ja Venemaa. 2019. aasta mais avaldatud Pentagoni analüütikute raporti kohaselt on Hiina väga lähedal triaadivõimekuse saavutamisele. Kuni 1996. aastani kasutas tuumatriaadi ka Prantsusmaa. Vastastikku tagatud häving Ameerika Ühendriikide tuumarelvastus Hiina tuumarelvastus Venemaa tuumarelvastus India tuumarelvastus Force de dissuasion "Nuclear triad". Encyclopædia Britannica (inglise keeles). 3. detsember 2013. Vaadatud 18. mail 2019.{{netiviide}}: CS1 hooldus: tundmatu keel (link) Finlan 2014, lk 13. Kyle Mizokami (23. jaanuar 2019). "Does America Still Need the Nuclear Triad?". Popular Mechanics (inglise keeles). Vaadatud 18. mail 2019.{{netiviide}}: CS1 hooldus: tundmatu keel (link) Rahul Bedi, New Delhi (6. november 2018). "India declares its nuclear triad complete". Jane's Defence Weekly. Vaadatud 18. mail 2019. "Nuclear weapons in Russia" (inglise keeles). Nuclear Threat Initiative. Oktoober 2018. Vaadatud 18. mail 2019.{{netiviide}}: CS1 hooldus: tundmatu keel (link) Brian Everstine (3. mai 2019). "DOD Report: China Close to Achieving Nuclear Triad". Air Force Magazine (inglise keeles). Vaadatud 18. mail 2019.{{netiviide}}: CS1 hooldus: tundmatu keel (link) Nolan 2002, lk 559. Finlan, Alastair (2014). Contemporary Military Strategy and the Global War on Terror: US and UK Armed Forces in Afghanistan and Iraq 2001-2012. Bloomsbury Publishing USA. ISBN 9781628929621 Nolan, Cathal J. (2002). The Greenwood Encyclopedia of International Relations: F-L. Greenwood Publishing Group. ISBN 9780313307423
Ridala (Läänemaa)

Ridala on endine küla Haapsalu rajoonis Ridala külanõukogus. Küla moodustati 1977. aastal Vilkla, Lõbe, Liivaküla, Kolila, Lannuste, Jõõdre ja Vätse külast. Ridala külas asus Külvaja kolhoosi keskus. 1997. aasta asulareformiga kaotati Ridala küla kohanimede nimistust. Ridala raudteepeatus
Tampa Bay Lightning

Tampa Bay Lightning on USA jäähokiklubi, mis tegutseb Florida osariigis Tampas. See mängib NHL-i Idakonverentsis Atlandi divisjonis. Klubi asutati 1992. aastal. See peab kodumänge Amalie Arenal. Lightning on võitnud Stanley karika hooaegadel 2003–04, 2019–20 ja 2020–21. Klubi peatreener on Jon Cooper. Seisuga 22. juuli 2023 Väravavahid: Brian Elliott, Jonas Johansson, Andrei Vassilevski Kaitsjad: Zach Bogosian, Erik Černák, Calvin de Haan, Haydn Fleury, Victor Hedman, Nick Perbix, Darren Raddysh, Mihhail Sergatšov Ründajad: Logan Brown, Anthony Cirelli, Luke Glendening, Brayden Point, Steven Stamkos (kapten), Mikey Eyssimont, Brandon Hagel, Tanner Jeannot, Nick Paul, Conor Sheary, Josh Archibald, Nikita Kutšerov Stanley karika võidud (21): 2003–04, 2019–20, 2020–21 Konverentsi võidud (4): 2003–04, 2014–15, 2019–20, 2020–21 Presidents' Trophy võidud (1): 2018–19 Divisjoni võidud (4): 2002–03, 2003–04, 2017–18, 2018–19 4 Vincent Lecavalier 26 Martin St. Louis 99 Wayne Gretzky (ei kasutata NHL-is enam kunagi) https://www.nhl.com/lightning
Ioasaf (Vassõlõkiv)

Ioasaf (ukraina keeles Іоасаф, kodanikunimega Іван Кузьмич Василиків Ivan Kuzmõtš Vassõlõkiv; sündinud 7. veebruaril 1955 Gruševis) on Ukraina Õigeusu Kiriku metropoliit.
Detroit Red Wings

Detroit Red Wings on USA jäähokiklubi, mis tegutseb Michigani osariigis Detroitis. See mängib NHL-i Idakonverentsis Atlandi divisjonis. Klubi on asutatud 1926. aastal ning see on üks kuuest NHL-iga esimesena liitunud klubist. Klubi peab kodumänge Little Caesars Arenal. Detroit Red Wings on võitnud Stanley karika 11 korda, millega ollakse Montreal Canadiensi (24) ja Toronto Maple Leafsi (13) järel paremuselt kolmas klubi NHL-is. Seisuga 22. juuli 2023 Väravavahid: Ville Husso, Alex Lyon, James Reimer Kaitsjad: Ben Chiarot, Shayne Gostisbehere, Justin Holl, Gustav Lindström, Olli Määttä, Moritz Seider, Jake Walman Ründajad: Andrew Copp, J. T. Compher, Austin Czarnik, Robby Fabbri, Christian Fischer, Marco Kasper, Dylan Larkin (kapten), Michael Rasmussen, Joe Veleno, Jonatan Berggren, Alex DeBrincat, Klim Kostin, David Perron, Lucas Raymond, Matt Luff, Daniel Sprong Stanley karika võidud (11): 1935–36, 1936–37, 1942–43, 1949–50, 1951–52, 1953–54, 1954–55, 1996–97, 1997–98, 2001–02, 2007–08 Konverentsi võidud (6): 1994–95, 1996–97, 1997–98, 2001–02, 2007–08, 2008–09 Presidents' Trophy võidud (6): 1994–95, 1995–96, 2001–02, 2003–04, 2005–06, 2007–08 Divisjoni võidud (19): 1933–34, 1935–36, 1936–37, 1987–88, 1988–89, 1991–92, 1993–94, 1994–95, 1995–96, 1998–99, 2000–01, 2001–02, 2002–03, 2003–04, 2005–06, 2006–07, 2007–08, 2008–09, 2010–11 1 Terry Sawchuk 4 Red Kel 5 Nicklas Lidström 7 Ted Lindsay 9 Gordie Howe 10 Alex Delvecchio 12 Sid Abel 19 Steve Yzerman 99 Wayne Gretzky (ei kasutata NHL-is enam kunagi) https://www.nhl.com/redwings
Calgary Flames

Calgary Flames on Kanada jäähokiklubi, mis tegutseb Alberta provintsis Calgarys. See mängib NHL-i Läänekonverentsis Vaikse ookeani divisjonis. Klubi asutati 1972. aastal Atlantas. Calgarysse kolis see 1980. aastal. Kodumänge peab Calgary Flames Scotiabank Saddledome'il. Klubi peatreener on Ryan Huska. Seisuga 21. juuli 2023 Väravavahid: Jacob Markström, Dan Vladař Kaitsjad: Rasmus Andersson, Dennis Gilber, Noah Hanifin, Oliver Kylington, Jordan Oesterle, Christopher Tanev, MacKenzie Weegar, Nikita Zadorov Ründajad: Mikael Backlund, Blake Coleman, Dillon Dubé, Nazem Kadri, Elias Lindholm, Adam Ružička, Jahor Šaranhovič, Jonathan Huberdeau, Andrew Mangiapane, Matthew Coronato Stanley karika võidud (1): 1988–89 Konverentsi võidud (3): 1985–86, 1988–89, 2003–04 Presidents' Trophy võidud (2): 1987–88, 1988–89 Divisjoni võidud (7): 1987–88, 1988–89, 1989–90, 1993–94, 1994–95, 2005–06, 2018–19 2 Al MacInnis 9 Lanny McDonald 12 Jarome Iginla 30 Mike Vernon 34 Miikka Kiprusoff 99 Wayne Gretzky (ei kasutata NHL-is enam kunagi) http://nhl.com/flames
Nashville Predators

Nashville Predators on USA jäähokiklubi, mis tegutseb Tennessee osariigis Nashville'is. See mängib NHL-i Läänekonverentsis Keskdivisjonis. Klubi on asutatud 1998. aastal. Kodumänge peab see Bridgestone Arenal. Klubi peatreener on Andrew Brunette. Seisuga 21. juuli 2023 Väravavahid: Kevin Lankinen, Juuse Saros Kaitsjad: Tyson Barrie, Alexandre Carrier, Dante Fabbro, Brandon Fortunato, Roman Josi (kapten), Jérémy Lauzon, Jake Livingstone, Ryan McDonagh, Luke Schenn Ründajad: Cody Glass, Michael McCarron, Tommy Novak, Ryan O'Reilly, Juuso Pärssinen, Colton Sissons, Jakov Trenin, Filip Forsberg, Gustav Nyquist, Cole Smith, Deniss Gurjanov, Kiefer Sherwood Konverentsi meistrid (1): 2016–17 Presidents' Trophy võidud (1): 2017–18 Divisjoni võidud (2): 2017–18, 2018–19 35 Pekka Rinne 99 Wayne Gretzky (ei kasutata NHL-is enam kunagi) https://www.nhl.com/predators
Muuseumide loendid

Välismaa muuseumide loend Maailma kõige enam külastatud kunstimuuseumide loend Eesti muuseumide loend Eesti muuseumide loend 1938 Tartu muuseumide loend
Ivan Barbašov

Ivan Dmitrijevitš Barbašov (vene keeles Иван Дмитриевич Барбашёв; sündinud 14. detsembril 1995 Moskvas) on Venemaa jäähokimängija, kes mängib keskründajana NHL-i klubis Vegas Golden Knights. 2012. aastal suundus Barbašov MHL-ist Põhja-Ameerikasse, liitudes Quebec Major Junior Hockey League'i klubiga Moncton Wildcats. Seal mängis ta kokku kolm hooaega. 2014. aastal valis Blues ta NHL-i draft '​is 33. valikuna. Hooajal 2015–16 suundus ta mängima Chicago Wolvesi American Hockey League'is. Bluesi meeskonnas tegi ta NHL-is debüüdi hooajal 2016–17. Esimese värava lõi ta liigas 7. veebruaril 2017 mängus Ottawa Senatorsi vastu. 2019. aastal võitis ta Bluesiga Stanley karika. Barbašovi resultatiivseim hooaeg Bluesi oli 2021/22, mil ta lõi 26 väravat ja andis 34 väravasöötu. Kuna Blues hooaja 2022/23 teises pooles väljalangemismängude koha eest ei võidelnud, soovis Barbašov klubist lahkuda. 2023. aasta veebruaris kaubeldi ta Vegas Golden Knightsi. Kohe esimesel hooajal võitis ta seal Golden Knightsiga Stanley karika, mis oli Barbašov karjääri teine. Tema vanem vend Sergei Barbašov on samuti jäähokimängija. "Vegas Golden Knights acquire Ivan Barbashev from Blues". Vegas Golden Knights. 26. veebruar 2023. Vaadatud 26. veebruaril 2023.  Ivan Barbašov – pildid, videod ja helifailid Wikimedia Commonsis Ivan Barbašov NHL.com lehel Ivan Barbašov hockeydb.com lehel Mall:Stanley karikas 2023
Valga Linna Leht

Valga Linna Leht (vene keeles Валгаская городская газета) oli eesti- ja venekeelne ajaleht, mis ilmus aastatel 2011–2017. Ajaleht vahendas Valga linna ja selle lähiümbruse uudiseid. Ajalehte andis välja Valga linnavalitsus, peatoimetaja oli Hele Heletäht. Mõni number on paralleelselt ilmunud ka läti keeles. Valga Linna Leht E-kataloogis ESTER (vaadatud 15.05.2019) Valga Linna Leht E-kataloogis ESTER
Helme Kihelkonnaleht

Helme Kihelkonnaleht oli 2014-2018 ilmunud ajaleht, mis vahendas Tõrva, Helme, Hummuli ja Põdrala valla uudiseid. Lehte andis välja Tõrva vallavalitsus. Leht ilmus kord kuus, tasuta otsepostina. Ajalehe üks eesmärkidest oli ka enne haldusreformi ühendada kohalikud vallad ühisesse kohalikku uudisruumi. Lehe peatoimetaja oli Egon Ilisson Lehe eelkäija oli Helme-Tõrva Elu. Pärast 2017. aasta haldusreformi annab endiste valdade aladel toimuva kohta uudiseid edasi Tõrva Teataja. Helme Kihelkonnaleht E-kataloogis ESTER (vaadatud 15.05.2019) Helme Kihelkonnaleht E-kataloogis ESTER
Urvaste Valla Leht

Urvaste Valla Leht on 1994-2017 ilmunud ajaleht, mis vahendas Urvaste valla uudiseid. Lehte andis välja Urvaste vallavalitsus. Lehte toimetas Heli Kuulmets. Pärast 2017. aasta haldusreformi liideti Urvaste Valla Leht väljaandega Antsla Valla Leht. Urvaste Valla Leht E-kataloogis ESTER (vaadatud 15.05.2019) Urvaste Valla Leht E-kataloogis ESTER
Tallinna Ülikooli Ajakiri

Tallinna Ülikooli Ajakiri on Tallinna Ülikooli häälekandja. Väljaanne ilmub kaks korda aastas. Väljaande ajalugu ulatub aastasse 1992, kui hakkas ilmuma Pedagoogikaülikool.[viide?] 2005 nimetati väljaanne ümber Tallinna Ülikooli Ajaleheks. Praegust nime kannab väljaanne aastast 2009. Tallinna Ülikooli Ajakiri E-kataloogis ESTER (vaadatud 15.05.2019) http://www.tlu.ee/public/AJAKIRI-10-2017/ Tallinna Ülikooli Ajakiri E-kataloogis ESTER
Brent Burns

Brent Burns (sündinud 9. märtsil 1985 Barries Ontario provintsis) on Kanada jäähokimängija, kes mängib kaitsjana NHL-i klubis Carolina Hurricanes. Ta on mänginud ka ründajana. 2003. aastal valis Minnesota Wild ta NHL-i draft '​is 20. valikuna. NHL-is tegi ta Wildi meeskonnas debüüdi 2003. aasta oktoobris ja viskas esimese värava oma kolmandas liigamängus. NHL-i tööseisaku tõttu mängis ta hooajal 2004–05 American Hockey League'i klubis Houston Aeros. Wildi põhimeeskonnas mängis ta pärast seda järgmised kuus hooaega. 2011. aastal liitus Burns San Jose Sharksiga. Hooajal 2015–16 jõudis ta Sharksiga Stanley karika finaali, kus kaotati Pittsburgh Penguinsile mängudega 2:4. 2015. aastal pälvis ta NHL Foundation Player Awardi. Hooajal 2015–16 valiti ta Second All Star Teami ja hooajal 2016–17 First All Star Teami. Hooajal 2016–17 pälvis ta liiga parimale kaitsjale antava James Norris Memorial Trophy. NHL-i tähtede mängule on ta valitud kuuel korral (aastatel 2011, 2015, 2016, 2017, 2018, 2019). San Jose Sharksis mängis Burns kokku 11 hooaega. Tema resultatiivseim hooaeg oli 2018/19, mil ta lõi 16 väravat ja andis 67 väravasööte. Enim väravaid lõi ta hooajal 2016/17 (29 väravat). 2022. aasta juulis kaubeldi Burns Sharksist Carolina Hurricanesi. 2015. aastal tuli ta Kanada jäähokikoondise koosseisus maailmameistriks. Maailmameistrivõistluste parimaks kaitsjaks on ta valitud nii 2008. kui ka 2015. aastal. 2015. aastal valiti ta lisaks maailmameistrivõistluste sümboolsesse koosseisu. "Burns traded to Hurrianes by Sharks". National Hockey League. 13. juuli 2022. Vaadatud 13. juulil 2022. Brent Burns NHL.comi lehel Brent Burns hockeydb.comi lehel
Eesti Mõistatusleht

Mitte segi ajada 1932–1932 ilmunud Mõistatuslehega Eesti Mõistatusleht oli 1934-1936 Tallinnas ilmunud ajaleht, kus sisaldas erinevaid peamurdmist vajavaid ülesandeid. Lehe väljaandja ja vastutav toimetaja oli V. Ekman, tegevtoimetaja oli E. Ots. Leht ilmus üks kord nädalas. Mõistatusleht Eesti Mõistatusleht E-kataloogis ESTER (vaadatud 15.05.2019) Eesti Mõistatusleht E-kataloogis ESTER
Mõistatusleht

Mitte segi ajada 1934–1936 ilmunud Eesti Mõistatuslehega Mõistatusleht oli 1932–1933 Tallinnas ilmunud ajaleht, kus sisaldas erinevaid peamurdmist vajavaid ülesandeid. Lehe viimane väljaandja oli K. Valdes. Leht ilmus üks kord nädalas. Mõistatusleht E-kataloogis ESTER (vaadatud 15.05.2019) Mõistatusleht E-kataloogis ESTER
Martin Jones

Martin Jones (sündinud 10. jaanuaril 1990 North Vancouveris Briti Columbia provintsis) on Kanada jäähokimängija, kes mängib väravavahina NHL-i klubis Seattle Kraken. Aastatel 2006–2010 mängis ta Western Hockey League'i (WHL) klubis Calgary Hitmen. Hooajal 2009–10 pälvis ta WHL-i hooaja parimale väravavahile antava Del Wilson Trophy ja valiti väljalangemismängude väärtuslikumaks mängijaks. 2010. aastal sai ta Memorial Cupi silmapaistvamale väravavahile antava Hap Emms Memorial Trophy. 2010. aastal liitus ta American Hockey League'i klubiga Manchester Monarchs. Ta ei osutunud 2008. aastal NHL-i draft '​is valituks, kuid tegi siiski viis aastat hiljem NHL-is tegi debüüdi hooajal Los Angeles Kingsi meeskonnas. Ta oli kaks hooaega Kingsi varuväravavaht. 2014. aastal tuli ta Kingsiga Stanley karika võitjaks. Aastatel 2015–2021 oli Jones San Jose Sharksi põhiväravavaht. 2021. aasta juulis sõlmis ta üheaastase lepingu Philadelphia Flyersiga. 2022. aasta juulis sõlmis ta üheaastase lepingu Seattle Krakeniga. 2017. aastal osales ta NHL-i tähtede mängul. 2015. aastal tuli ta Kanada jäähokikoondise koosseisus maailmameistriks. "Flyers sign free agent goaltender Martin Jones, center Nate Thompson". nhl.com. 28.7.2021. Vaadatud 18.10.2021 Condor, Bob (13. juuli 2022). "Four Cups, Three New Kraken". Seattle Kraken.  Martin Jones – pildid, videod ja helifailid Wikimedia Commonsis Martin Jones NHL.com lehel Martin Jones hockeydb.com lehel
Võru Linnaleht

Võru Linnaleht oli ajaleht, mis ilmus 30. mail ja 13. juunil 1997. aastal Võrus. Toimetajad olid Heli Arak ja Jaak Aalo. Ajalehte trükiti trükikojas OÜ PRINT Trükitööd. "Võru Linnaleht". ESTER.